আমি বুঝতে পারলাম, রাজ্জাক স্যার সম্পর্কে এ রকম মন্তব্য শুনে তিনি মনে মনে আহত হয়েছেন। ছফা ভাই কথাটা বললেও আমার মতো এত ছোট মানুষের পক্ষে এ প্রসঙ্গ টানা ঠিক হয় নি। আমি তখনো জানি প্রফেসর রাজ্জাক কিছু লেখেন নি, শুদ্ধ করে বাংলা বলতে পারতেন না, অথচ তাঁকে সরদার স্যার এত গুরুত্ব কেন দেন? চট করে আবার বললাম, আচ্ছা, প্রফেসর রাজ্জাক তো তেমন কিছুই লেখেন নি, এই ব্যাপারে আপনি কখনো কিছু জিজ্ঞেস করেন নি, কখনো বলেন নি — স্যার, আপনি লেখেন না কেন?